|  |  |  |
| --- | --- | --- |
|  | Elektrotehnička i prometna školaOsijek | qr-code |
| 31000 Osijek, Istarska 3, tel: 031/208 400, fax: 031/207-068 matični broj: 0338770; OIB: 28015293209e-mail: ured@ss-elektrotehnicka-prometna-os.skole.hr, HR6125000091102031482 |

Poštovani!

Prošli tjedan Upravni odjel za prosvjetu, kulturu, šport i tehničku kulturu Osječko-baranjske županije proslijedio Vam je poziv za uključivanje vaših učenika u aktivnosti **Centra izvrsnosti u području elektrotehnike i računalstva**. Centar izvrsnosti osnovan je s ciljem provedbe različitih izvanškolskih oblika rada značajnih za poticanje specifičnih područja darovitosti (tehničkih, znanstvenih i sl.), a ujedno omogućava i podršku razvoju talenata i darovitosti u programima sa specifičnim sadržajima. **Obavještavamo Vas da je rok za prijavu učenika koji se žele uključiti u aktivnosti produžen** **do 05. prosinca 2018. godine.**

Centar izvrsnosti provodi tri aktivnosti u kojima učenici srednjih škola mogu sudjelovati:

1. **Zelena elektrotehnika**  – upoznavanje obnovljivih izvora elektrotehnike

2.**Web development**- razvoj WEB sjedišta od osnova do naprednih elemenata

3. **Web dizajn**- izrada i razvoj forme web sjedišta

Termini održavanja aktivnosti su subotom, a trajat će 4 školska sata s početkom u 9,00 sati. Provodi se 36 sati po odabranoj aktivnosti. Predavači su educirani stručni nastavnici koji će svoja znanja i vještine prenositi učenicima tijekom navedenih aktivnosti. Skupine učenika po aktivnosti su maksimalno do 12 učenika. Ciljna dobna skupina učenika su **učenici 1. i 2. razreda**. Za vrijeme održavanja radionica planirano je osvježenje za sudionike (sendviči i sokovi). Centar izvrsnosti elektrotehnike i računalstva imenovala je Osječko-baranjska županija koja je i financijski pokrovitelj. Prijevoz do Elektrotehničke i prometne škole Osijek, Istarska 3 trenutno trebaju organizirati roditelji. Planirano je da Osječko – baranjska županija kasnije osigura prijevoz učenika iz okolnih mjesta do Centra izvrsnosti.

Molimo vas da informirate i motivirate učenike 1. i 2. razreda da se uključe u aktivnosti **Centra izvrsnosti** i **samostalno prijave (kod kuće ili u vašoj školi, ukoliko nemaju internet)** putem linka na obrazac koji se nalazi na stranici Elektrotehničke i prometne škole Osijek (**elpros.net**) najkasnije

**do 05. prosinca 2018.** godine jer je planirani početak aktivnosti od 08. prosinca 2018. godine.

Srdačno Vas pozdravljam ispred Centra izvrsnosti Elektrotehničke i prometne škole Osijek

 Antun Kovačić, dipl. ing.,

 ravnatelj Elektrotehničke i prometne škole Osijek